વડગામ તાલુકાના મોકેશ્વર ખાતે આવેલા ડેમમાં આજે બપોરના સુમારે વડગામમાં રહેતા કનૈયાલાલ મોતીલાલ સોની નામના ૪પ વર્ષીય યુવાને અગમ્ય કારણોસર ડેમમાં ઝંપલાવતા આસપાસમાં કોઈએ આ દ્રશ્ય જોઈ જતા બૂમાબૂમ કરી મુકતા આસપાસમાંથી લોકો દોડી આવ્યા હતા અને ડેમના કિનારે એકત્ર થઈ ગયા હતા અને આ બાબતે સ્થાનિક તરવૈયાઓને જાણ કરવામાં આવતા તરવૈયાઓ પણ બચાવ કામગીરીના સામાન સાથે ત્યાં દોડી આવ્યા હતા અને ડેમમાં ઉતરીને યુવાનની શોધખોળ હાથ ધરી હતી.